Italiyada bir sutkada 2 mingdan ortiq kishi koronavirusdan tuzaldi, bu epidemiya boshlanganidan buyon eng yuqori ko‘rsatkich hisoblanadi, dedi Italiya fuqaro mudofaasi xizmati rahbari Anjyelo Borrelli. Foto: Reuters Avvalroq kasallik yuqtirishlar soni kamaygani xabar qilingandi – sutka davomida 880ta. O‘tgan haftada koronavirusga chalinish holatlari sutkasiga 2,9 mingdan kamaymayotgandi. "Tuzalganlar soni 26 491 kishiga yetdi, bir sutkada 2099 kishi tuzaldi – yangi rekord. Keyingi o‘n kun davomida shifo topganlar soni 50 foizga o‘sdi", - dedi Borrelli. So‘nggi ma’lumotlarga ko‘ra, Italiyada koronavirusga chalinganlar soni 135 mingdan ortiq, 15 mingga yaqin kishi vafot etgan. Avvalroq Chexiya sog‘liqni saqlash vazirligi mamlakatda koronavirus tarqalishi to‘xtaganini ma’lum qilgandi.